દૂરના એક રજવાડામાં જઈને મૂછાળા દરબાર સામે બે હાથ જોડીને તેણે પોતાનો અનુભવ કહી સંભળાવ્યો અને દરવાનની નોકરી માટે વિનંતી કરી. નશામાં ચકચૂર દરબારે ખાલી હકારમાં ડોકું ધુણાવ્યું અને બીજે દિવસથી હવાલદાર તો પોતાની ખાખી વર્દી પહેરીને દરવાજે ઊભો રહેવા માંડ્યો. જ્યારે-જ્યારે દરબારની સવારી દરવાજેથી બહાર નીકળતી કે અંદર પ્રવેશતી ત્યારે તે એકદમ કડક સલામ કરતો પણ નશામાં ચકચૂર દરબાર તેની નોંધ લે છે કે નહી તે વાત દરવાનને સમજાતી નહી.